[{"text_idx": "#000000", "text": "Eksperiment \u2013 na\u0308dal aega toitu ostmata"}, {"text_idx": "#000001", "text": "Lillkapsas ja brokoli kro\u0303beda lisaandiga"}, {"text_idx": "#000003", "text": "Nii tore, et WordPressis on vo\u0303imalik seda vaadata, et millal postitust kirjutama hakati. Seda mo\u0303nusat lillkapsa-brokoli retseptiga postitust alustasin na\u0308iteks juuli keskel. Tundub, et mo\u0303ni asi vajab lihtsalt aega, ja o\u0303nneks on nii lillkapsas kui ka ko\u0303ik muu siin kasutusel olev aastaringselt saadaval. Ja isegi kui valitseb suur vo\u0303ikriis, saab ikka hakkama. Soovitan lahkelt \u2013 Koidu ta\u0308naval asuvast \u201cku\u0308lapoest\u201d saab ka ta\u0308na vo\u0303id ning lahke peremees u\u0308tles, et see veel niipea otsa ei saa. Lausa nelja sorti oli poes saada. Lisaks mu\u0308u\u0308akse seal veel va\u0308rsket Muhu leiba, igasugu toredaid ka\u0308sito\u0308o\u0308limonaade ja muud toredat. Omanik on ka tore. Pood pannakse ametlikult kinni kell 19.00 ja kui ma ta\u0308pselt minut enne seda sisse astusin ja lubasin kiiresti teha, siis ha\u0308rra u\u0308tles, et kiiret pole kuhugi ja kui vaja, siis vo\u0303in kasvo\u0303i tund aega ostelda. (Nii 200 meetrit eemal asuvas Grossi poes poleks mind ilmselt minut enne sulgemist sissegi lastud ja ilmselt oleksin millegi eest ka so\u0303imata saanud, seega kontrast on suur!) No tunnikest ei la\u0308inud, aga mo\u0303ned minutid ikka ja jo\u0303udsime ra\u0308a\u0308kida nii maast kui ilmast kui vo\u0303ikriisist. Tore on see elu meil siin Uues Maailmas, pole midagi o\u0308elda! Aga vo\u0303ib-olla ra\u0308a\u0308gib minus hetkel lihtsalt u\u0308lim lo\u0303o\u0303gastus, sest ka\u0308isin sealsamas ku\u0308lapoe ko\u0303rval asuvas massaaz\u030cisalongis, kus toredad Tai tu\u0308drukud suudavad sind tunni ajaga nii pehmeks mudida, et oma nime ka a\u0308ra unustad, ra\u0308a\u0308kimata ko\u0303igist maailma muredest \ud83d\ude42"}, {"text_idx": "#000004", "text": "Nii. Kapsa juurde tagasi. Tegemist superlihtsa toiduga. Ainult o\u0303ige pisut kapsaliste o\u0303isikuteks lo\u0303ikamist, sutsuke keetmist (aga kindlasti mitte liiga palju, sest u\u0308le keedetud o\u0303ied ei ole enam u\u0308ldse nii head), sutsu suristamist, et kuivanud saia a\u0308ra kasutada ja valmis ta po\u0303himo\u0303tteliselt ongi. Kui va\u0308ga suur juustuso\u0303ber oled, siis mo\u0303ni parmesanilaast sobib ka siia peale imeliselt."}, {"text_idx": "#000005", "text": "Su\u0308u\u0308a sobib seda nii iseseisva toiduna (minu kindel eelistus) vo\u0303i siis lisandiks na\u0308iteks mo\u0303ne kalalise ko\u0303rvale. Maailma ko\u0303ige tervislikum variant see lillkapsast ja brokolist kindlasti ei ole, aga u\u0308limaitsev ku\u0308ll. Ja mis see natuke praetud saiapuru meile ikka teeb. Ja mis veel mainimist va\u0308a\u0308rib on see, et selle toiduga on vo\u0303imalik ka paadunud ra\u0308mpstoidu austajad kapsausku po\u0308o\u0308rata."}, {"text_idx": "#000006", "text": "1 va\u0308iksem brokoli (ca 400 g) 1 va\u0308iksem lillkapsas (ca 400 g) 100 g tahket saia 50 g vo\u0303id 1 tl oliivio\u0303li Soola"}, {"text_idx": "#000007", "text": "Puhasta lillkapsas ja brokoli o\u0303isikuteks. Aja keema suur potita\u0308is korralikult soolatut vett. Kui vesi keeb, siis viska o\u0303isikud sinna sisse, kata pott kaanega ning keeda, kuni o\u0303iskikud on vaevu pehmed. Kindlasti a\u0308ra u\u0308le keeda. Mul kulus selleks umbes 6 minutit. Samal ajal surista kuivanud sai ko\u0308o\u0308gikombainis lo\u0303iketeradega peeneks (poe riivsaia ei soovitaks siin kasutada). Kuumuta pannil vo\u0303i ning o\u0303li, lisa sellele saiapuru ning pisut soola ning prae vahepeal segades u\u0308htlaselt pruuniks. Selleks kulub umbes 4 minutit. Kurna o\u0303isikud ning serveeri kohe koos ohtra saiapuruga."}, {"text_idx": "#000008", "text": "Ha\u0308irib, et kapsast mitte hoolivaid inimesi so\u0303imatakse ra\u0308mpstoidu austajateks.Oleks vo\u0303inud ja\u0308a\u0308da siiski vaid oma talupoe reklaami juude. Milleks sildistada ja milleks muutuda labaseks oma lihtlabase kapsahautamise teksti juures?\nO\u0303nneks ei ole siin nende postituste lugemine kellelegi kohustuslik ja ka kapsast so\u0308o\u0308ma ei sunni mina kedagi. Ilusat pa\u0308eva!"}, {"text_idx": "#000009", "text": "Ha\u0308irib, et kapsast mitte hoolivaid inimesi so\u0303imatakse ra\u0308mpstoidu austajateks.Oleks vo\u0303inud ja\u0308a\u0308da siiski vaid oma talupoe reklaami juude. Milleks sildistada ja milleks muutuda labaseks oma lihtlabase kapsahautamise teksti juures?"}, {"text_idx": "#000010", "text": "O\u0303nneks ei ole siin nende postituste lugemine kellelegi kohustuslik ja ka kapsast so\u0308o\u0308ma ei sunni mina kedagi. Ilusat pa\u0308eva!"}, {"text_idx": "#000011", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised\nKuidas ku\u0308psetada iga kord ta\u0308iuslik pardifilee"}, {"text_idx": "#000012", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised"}, {"text_idx": "#000013", "text": "Kuidas ku\u0308psetada iga kord ta\u0308iuslik pardifilee"}, {"text_idx": "#000015", "text": "Food Blog ThemePowered by WordPress"}]